41. ΝΟΜΟΣ υπ’ αριθ. 977 της 9/16 Οκτ. 1979 (ΦΕΚ Α΄ 236) Περί χορηγήσεως επιδόματος επικινδύνου και ανθυγιεινής εργασίας εις τους Κτηνιάτρους του Υπουργείου Γεωργίας. Άρθρ.1.-Εις τους κτηνιάτρους, τακτικούς υπαλλήλους του Υπουργείου Γεωργίας, παρέχεται από 1ης Ιαν. 1980 επίδομα επικινδύνου και ανθυγιεινής εργασίας, οριζόμενον εις ποσοστόν 30% επί του εκάστοτε βασικού μηνιαίου μισθού: α)Του 4ου βαθμού της κλίμακος της διοικητικής ιεραρχίας δια τους από 5ου βαθμού και άνω, και β)του 8ου βαθμού της κλίμακος της διοικητικής ιεραρχίας δια τους από 6ου βαθμού και κάτω. Το ανωτέρω επίδομα χορηγείται και στους κτηνίατρους των λοιπών Δημοσίων Υπηρεσιών και των ΝΠΔΔ καθώς και στους αξιωματικούς κτηνίατρους των Σωμάτων Ασφαλείας και μόνιμους αξιωματικούς κτηνίατρους των Ενόπλων Δυνάμεων από την παρ. 6 άρθρ. 2 Νόμ. 1160/1981, ΦΕΚ Α΄ 147 (τόμ. 2Α, σελ. 384,886). Άρθρ.2.-Η ισχύς του παρόντος νόμου άρχεται από της δημοσιεύσεώς του δια της Εφημερίδος της Κυβερνήσεως. 16.A.ξ.40-41 Προσωπικό Υπουργείου Γεωργίας 42. ΑΠΟΦΑΣΗ ΥΠΟΥΡΓΩΝ ΣΥΝΤΟΝΙΣΜΟΥ, ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΓΕΩΡΓΙΑΣ Αριθ. 311576 της 29 Απρ./5 Μαΐου 1980 (ΦΕΚ Β΄ 435) Περί τροποποιήσεως κοινών Υπουργικών αποφάσεων. Έχοντας υπόψη: 1.Το Νόμ. 400/76 «περί Υπουργικού Συμβουλίου και Υπουργείων». 2.Τις διατάξεις του Ν.Δ. 385/1969. 3.Τις κατωτέρω κοινές Υπουργικές αποφάσεις, με τις οποίες προβλέπεται η πρόσληψη Μηχανολόγων Ηλεκτρολόγων, Πολιτικών Υπομηχανικών και Μηχανολόγων Υπομηχανικών για τις εργασίες διαφόρων έργων και προγραμμάτων που εκτελούνται από το Υπ. Γεωργίας. α)Αριθ. 351573/71 απόφαση του Προγράμματος Αναπτύξεως Υπογείων Υδάτων Θεσσαλίας. β)Αριθ. 330487/76 (ΦΕΚ 880/Β/76) απόφαση του Αρδευτικού Έργου Αν. Βερμίου. γ)Αριθ. 231277/75 (ΦΕΚ 318/Β/75) και 385670/78 (ΦΕΚ 951/Β/78) αποφάσεις του Β΄ Εκπαιδευτικού Σχεδίου. 4.Τα άρθρ. 163, 177 και 178 του Π.Δ. 433/6.5.1977 (ΦΕΚ 133/Α/77) «περί Οργανισμού του Υπουργείου Γεωργίας», με τα οποία καθορίζονται τα προσόντα διορισμού των ΜηχανολόγωνΗλεκτρολόγων, των Πολιτικών Υπομηχανικών και Μηχανολόγων Υπομηχανικών. 5.Εισήγηση του Υπουργού Γεωργίας για την τροποποίηση των στην παρ. 3 αναφερομένων κοινών Υπουργικών αποφάσεων στο σημείο που αφορούν τα προσόντα προσλήψεως των ανωτέρω ειδικοτήτων μισθωτών προς εναρμόνιση αυτών με τα άρθρ. 163 177 και 178 του Π.Δ. 433/77 «περί Οργανισμού του Υπουργείου Γεωργίας», αποφασίζουμε: 1.Τροποποιούμε τις κατωτέρω κοινές Υπουργικές αποφάσεις: α)αριθμ. 351573/71 του Προγράμματος Αναπτύξεως Υπογείων Υδάτων Θεσσαλίας, β) αριθ. 330487/76 (ΦΕΚ 880/Β/76) του Αρδευτικού έργου Ανατολικού Βερμίου και γ)αριθ. 231277/75 (ΦΕΚ 318/Β/75) και 385670/78 (ΦΕΚ 951/Β/78) του Β΄ Εκπαιδευτικού Σχεδίου, μόνο στο σημείο που αφορούν τα προσόντα προσλήψεως των Μηχανολόγων Ηλεκτρολόγων, των Πολιτικών Υπομηχανικών και Μηχανολόγων Υπομηχανικών και καθορίζουμε αυτά σύμφωνα με τα άρθρ. 163, 177 και 178 του Π.Δ. 433/77 «περί Οργανισμού του Υπουργείου Γεωργίας» ως κατωτέρω: α.Μηχανολόγοι Ηλεκτρολόγοι: «Πτυχίο Μηχανολόγου Ηλεκτρολόγου ή Μηχανολόγου ή Ηλεκτρολόγου ή Ηλεκτρονικού του Εθν. Μετσοβίου Πολυτεχνείου ή ισότιμο προς αυτό άλλης αντίστοιχης Σχολής ημεδαπής ή αλλοδαπής». β.Πολιτικοί Υπομηχανικοί: «Πτυχίο Πολιτικών Υπομηχανικών των Ανωτέρων Σχολών Υπομηχανικών ημεδαπής ή αλλοδαπής και των εξομοιουμένων με αυτό Σχολών της ημεδαπής (ΚΑΤΕΕ) ή αλλοδαπής». γ.Μηχανολόγοι Υπομηχανικοί: «Πτυχίο Μηχανολόγου ή Ηλεκτρολόγου Υπομηχανικού των Ανωτέρων, Σχολών Υπομηχανικών ημεδαπής ή αλλοδαπής και των προς αυτό εξομοιουμένων Σχολών της ημεδαπής (ΚΑΤΕΕ) ή αλλοδαπής». 2.Κατά τα λοιπά οι ανωτέρω αποφάσεις παραμένουν όπως έχουν. 